พระราชกฤษฎีกาพระราชกฤษฎีกาจัดตั้งส่วนราชการในมหาวิทยาลัยบูรพาทบวงมหาวิทยาลัยพ.ศ. ๒๕๓๕ ภูมิพลอดุลยเดช ป.ร.ให้ไว้ ณ วันที่ ๔กันยายน พ.ศ. ๒๕๓๕เป็นปีที่ ๔๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการจัดตั้งส่วนราชการในมหาวิทยาลัยบูรพาทบวงมหาวิทยาลัย เสียใหม่ เพื่อให้เหมาะสมยิ่งขึ้นอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๗ วรรคหนึ่ง แห่งพระราชบัญญัติมหาวิทยาลัยบูรพาพ.ศ. ๒๕๓๓ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยบูรพาทบวงมหาวิทยาลัย พ.ศ. ๒๕๓๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกพระราชกฤษฎีกาจัดตั้งส่วนราชการในมหาวิทยาลัยบูรพาทบวงมหาวิทยาลัย พ.ศ. ๒๕๓๔มาตรา ๔ ให้จัดตั้งส่วนราชการในมหาวิทยาลัยบูรพาทบวงมหาวิทยาลัย ดังนี้(๑) สำนักงานอธิการบดี(๒) บัณฑิตวิทยาลัย(๓) คณะพยาบาลศาสตร์(๔) คณะมนุษยศาสตร์และสังคมศาสตร์(๕) คณะวิทยาศาสตร์(๕ ทวิ)[๒]คณะวิศวกรรมศาสตร์(๖) คณะศึกษาศาสตร์(๖ ทวิ)[๓]คณะสาธารณสุขศาสตร์(๗) สถาบันวิทยาศาสตร์ทางทะเล(๘) สำนักคอมพิวเตอร์(๘ ทวิ) [๔]สำนักบริการวิชาการ(๙) สำนักหอสมุดมาตรา ๕ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรจัดตั้งสำนักคอมพิวเตอร์เพื่อเป็นศูนย์กลางในการให้บริการคอมพิวเตอร์ด้านการเรียนการสอนระดับปริญญาตรีและปริญญาโทด้านการบริหาร ด้านการวิเคราะห์ และการประมวลผลข้อมูลในงานวิจัย ของอาจารย์ นิสิตบุคลากรของมหาวิทยาลัย และบุคคลทั่วไปตลอดจนให้บริการทางวิชาการทางคอมพิวเตอร์ทั้งภายนอกและภายในมหาวิทยาลัยและโดยที่สมควรปรับปรุงการจัดตั้งส่วนราชการในมหาวิทยาลัยบูรพาเสียใหม่เพื่อรวมการจัดตั้งส่วนราชการที่มีอยู่ในปัจจุบันและที่จัดตั้งเพิ่มเติมในครั้งนี้ให้อยู่ในกฎหมายฉบับเดียวกันซึ่งตามมาตรา ๗ วรรคหนึ่ง แห่งพระราชบัญญัติมหาวิทยาลัยบูรพา พ.ศ. ๒๕๓๓บัญญัติว่าการจัดตั้ง การรวม และการยุบเลิก บัณฑิตวิทยาลัย คณะวิทยาลัย สถาบันสำนัก และศูนย์หรือหน่วยงานที่เรียกชื่ออย่างอื่นที่มีฐานะเทียบเท่าคณะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาจัดตั้งส่วนราชการในมหาวิทยาลัยบูรพา ทบวงมหาวิทยาลัย (ฉบับที่๒) พ.ศ. ๒๕๓๖[๕]หมายเหต ุ:- เหตุผลในการประกาศใช้พระราชกฤษฎีกาฉบับนี้ คือ โดยที่เป็นการสมควรจัดตั้งคณะวิศวกรรมศาสตร์ในมหาวิทยาลัยบูรพาทบวงมหาวิทยาลัยเพื่อผลิตบัณฑิตทางด้านวิศวกรรมศาสตร์รองรับการพัฒนาประเทศตามนโยบายของรัฐบาลและเพื่อเป็นศูนย์ส่งเสริมและสนับสนุนการวิจัยและการบริการวิชาการในสาขาวิศวกรรมศาสตร์แก่ชุมชนในบริเวณพื้นที่ชายฝั่งทะเลตะวันออกและโดยที่มาตรา๗ วรรคหนึ่ง แห่งพระราชบัญญัติมหาวิทยาลัยบูรพา พ.ศ. ๒๕๓๓ บัญญัติว่า การจัดตั้งการรวมและการยุบเลิกบัณฑิตวิทยาลัย คณะ วิทยาลัย สถาบัน สำนัก และศูนย์หรือหน่วยงานที่เรียกชื่ออย่างอื่นที่มีฐานะเทียบเท่าคณะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาจัดตั้งส่วนราชการในมหาวิทยาลัยบูรพา ทบวงมหาวิทยาลัย (ฉบับที่๓) พ.ศ. ๒๕๓๗[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรจัดตั้งคณะสาธารณสุขศาสตร์และสำนักบริการวิชาการในมหาวิทยาลัยบูรพาทบวงมหาวิทยาลัยเพื่อให้คณะสาธารณสุขศาสตร์ดำเนินการผลิตบัณฑิตและเป็นศูนย์ค้นคว้าและวิจัยทางด้านสาธารณสุขศาสตร์และเพื่อให้สำนักบริการวิชาการเป็นศูนย์ให้บริการทางวิชาการในด้านต่าง ๆแก่ชุมชนทั้งภาครัฐและเอกชน และโดยที่มาตรา ๗ วรรคหนึ่ง แห่งพระราชบัญญัติมหาวิทยาลัยบูรพาพ.ศ. ๒๕๓๓ บัญญัติว่า การจัดตั้ง การรวมและการยุบเลิกบัณฑิตวิทยาลัย คณะ วิทยาลัยสถาบัน สำนัก และศูนย์หรือหน่วยงานที่เรียกชื่ออย่างอื่นที่มีฐานะเทียบเท่าคณะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้วิภา/ผู้จัดทำ๔ พฤษภาคม ๒๕๕๔[๑] ราชกิจจานุเบกษาเล่ม ๑๐๙/ตอนที่ ๙๖/หน้า ๕/๑๔กันยายน ๒๕๓๕[๒] ข้อ ๔ (๕ ทวิ)เพิ่มโดยพระราชกฤษฎีกาจัดตั้งส่วนราชการในมหาวิทยาลัยบูรพาทบวงมหาวิทยาลัย (ฉบับที่ ๒) พ.ศ. ๒๕๓๖[๓] ข้อ ๔ (๖ ทวิ) เพิ่มโดยพระราชกฤษฎีกาจัดตั้งส่วนราชการในมหาวิทยาลัยบูรพา ทบวงมหาวิทยาลัย (ฉบับที่๓) พ.ศ. ๒๕๓๗[๔] ข้อ ๔ (๘ ทวิ) เพิ่มโดยพระราชกฤษฎีกาจัดตั้งส่วนราชการในมหาวิทยาลัยบูรพา ทบวงมหาวิทยาลัย (ฉบับที่๓) พ.ศ. ๒๕๓๗[๕] ราชกิจจานุเบกษาเล่ม ๑๑๐/ตอนที่ ๒๒๘/ฉบับพิเศษ หน้า ๖๒/๓๐ ธันวาคม ๒๕๓๖[๖] ราชกิจจานุเบกษาเล่ม ๑๑๑/ตอนที่ ๑๐ ก/หน้า ๕๑/๒๙มีนาคม ๒๕๓๗